Službeni glasnik Grada Osijeka br. 18 od 26. rujna 2024.

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19) i članka 34. stavka 1. točke 15. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst i 8/24), na prijedlog pročelnice Upravnog odjela - Ureda Grada, Gradonačelnik Grada Osijeka 26. rujna 2024., donosi 

P R A V I L N I K

o izmjenama Pravilnika o unutarnjem redu 
Upravnog odjela – Ureda Grada

Članak 1.

Pravilnik o unutarnjem redu Upravnog odjela - Ureda Grada (Službeni glasnik Grada Osijeka br. 8A/24) mijenja se prema odredbama ovog Pravilnika. 

Članak 2.

U članku 9. točki 15. iza podnaslova: „BROJ IZVRŠITELJA:“ broj: „1“ zamjenjuje se brojem: „2“.
Točka 18. briše se.

Članak 3.

Ovaj Pravilnik stupa na snagu 1. listopada 2024. i objavljuje se u Službenom glasniku Grada Osijeka.

KLASA: 024-03/24-01/16
URBROJ: 2158-1-02-24-7
Osijek, 26. rujna 2024.

